Sundgot: - Kanskje vi må roe oss litt nå
ARTIKKELEN ER OVER NI ÅR GAMMEL Av Peder Mørtvedt Ole Bjørn Sundgot insisterer på at han ikke føler press rundt sin egen trenerrolle, selv om Hønefoss' resultater så langt i eliteserien har vært skremmende svake. VG Nett-leser:Sitter med en følelse av at Hønefoss omsider får poeng i denne kampen. Diskuter HBKs kamp mot Viking her! Styrelederen i HBK Toppfotball, Bjørn Hamborg, har deltatt i en offentlig debatt rundt hvem som ikke blir den neste treneren i klubben, og har varslet en evaluering av trenerspørsmålet etter helgens kamp mot Viking. Les også:Aasen: - Det er mye styr - Jeg ønsker ikke å kommentere det, det eneste jeg vil si er at vi lærer alle sammen av å være i eliteserien, er Sundgots noe syrlige kommentar. - Da jeg tok over Hønefoss, handlet det om å beholde plassen i 1. divisjon. Siden har vi flyttet lista stadig oppover. Da vi i fjor sommer tok mål av oss til å bli en av de tjue største klubbene i Norge, var det mange som synes det var i tøffeste laget. Kanskje vi må roe oss litt nå, og forsøke å stabilisere oss litt, mener Ole Bjørn Sundgot. Sundgot maner til å tenke langsiktig, og mener klubben ikke bør være redde for å rykke ned. Les også: Garanterer at Nordlie ikke blir ny Hønefoss-trener - Det er ikke noe poeng i å gjøre alt for å beholde plassen ett år, og så går alt på dunken det neste. Jeg tenker langsiktig uansett, og er sikker på at vi blir en etablert eliteserieklubb etter hvert. Kampen mot Viking lørdag har blitt sett på som slags være eller ikke være for Sundgot, og til tross for dårlige resultater og massiv medieomtale insisterer han på at forholdet til spillerne er godt, og at han ikke føler noe press. VG Manager: Sjekk status for ditt lag! - Om vi rykker ned, da får jeg et press på meg. Et press på å rykke opp. Men før det? Nei.
Fem tap, sytten baklengsmål og en offentlig debatt rundt hans stilling har ikke rokket ved Ole Bjørn Sundgots tro på å tenke langsiktig.